b"\n_START_ARTICLE_\nElectorat de Hessen\n_START_SECTION_\nHist\xc3\xb2ria\n_START_PARAGRAPH_\nDurant la reorganitzaci\xc3\xb3 dels estats alemanys el 1803, el landgraviat ser elevat a la categoria de principat, i el landgravi Guillem IX va ser conegut com a Guillem I de Hessen-Kassel, pr\xc3\xadncep elector de Hessen. El territori va passar a anomenar-se formalment Electorat de Hessen, per\xc3\xb2 el nom de Hessen-Kassel va continuar utilitzant-se de manera quotidiana._NEWLINE_El 1806, el principat va ser ocupat per l'ex\xc3\xa8rcit de Napole\xc3\xb3 Bonaparte, a causa del suport que havia atorgat a Pr\xc3\xbassia durant les guerres napole\xc3\xb2niques. Guillem I va ser deposat i el territori es va integrar dins del Regne de Westf\xc3\xa0lia, governat per Jeroni Bonaparte._NEWLINE_Despr\xc3\xa9s de la derrota de Napole\xc3\xb3 el 1813, el principat va ser restitu\xc3\xaft en la seva totalitat i Guillem I va tornar al govern. Encara que el Sacre Imperi romanogerm\xc3\xa0nic va ser dissolt el 1806, Guillem va mantenir el t\xc3\xadtol de pr\xc3\xadncep elector, ja que aquest li donava certa superioritat sobre el seu cos\xc3\xad el gran duc de Hessen-Darmstadt._NEWLINE_Frederic Guillem de Hessen-Kassel es va aliar amb l'Imperi austr\xc3\xadac en la Guerra Austroprussiana. Amb la derrota austr\xc3\xadaca, va acabar l'exist\xc3\xa8ncia del principat, ja que Pr\xc3\xbassia es va annexar tot el seu territori el 1866._NEWLINE_En l'actualitat, el territori del que va ser Hessen-Kassel es troba integrat dins de l'estat alemany de Hessen."